**KONKURSAS DIREKTORIAUS PAVADUOTOJO UGDYMUI PAREIGOMS UŽIMTI**

**Konkursą skelbia:** Marijampolės vaikų lopšelis-darželis „Rūta” biudžetinė įstaiga. Draugystės 5a, Marijampolė LT-68255. Įmonės kodas 190449444, Tel.8 343 75615,868220570, ldruta@gmail.com
**Dokumentų pateikimo būdas:** [el. budu (per VATIS Prašymų teikimo modulį)](https://pm.vataras.lt/prasymai/Account/Login?ReturnUrl=/prasymai/Services" \t "_blank)
**Paskelbta:** 2018.08.16
**Galioja iki:** 2018.08.30

**1. Darželio direktorius pavaduotojas ugdymui:**

1.1. Direktoriaus pavaduotojo ugdymui veiklą reglamentuoja Marijampolės vaikų lopšelis-darželis „Rūta” nuostatai, direktoriaus pavaduotojo pareigybės aprašas, vidaus tvarkos taisyklės, pareigų pasiskirstymas.

1.2. Organizuoja ir koordinuoja ugdomąjį procesą; geba rengti reikalingus įstaigos vidaus tvarkomuosius, informacinius dokumentus, koordinuoja lopšelio-darželio metinės veiklos programos rengimą, bei įgyvendinimą; analizuoja pokyčius, rengia veiklos įgyvendinimo ataskaitą; koordinuoja mokytojų metodinę veiklą, kontroliuoja grupių dienynų, ugdytinių asmens bylų pildymą; analizuoja vaikų ugdymo (-si) pasiekimus, stebi, ar jie atitinka brandumo mokyklai rodiklius; teikia konsultacijas individualių ugdymo planų sudaryme; dalyvauja rengiant ir vykdant įvairius projektus; vadovauja specialiųjų poreikių vaikų integravimosi programų įgyvendinimui, yra Vaiko gerovės komisijos pirmininkė; savarankiškai vykdo kitas įstaigos direktoriaus perduotas funkcijas;; užtikrina ugdymo proceso planavimą, įgyvendinimą, vertina ir analizuoja ugdymo kokybę; tvarko ugdomojo proceso dokumentaciją, koordinuoja renginius, tobulina vaikų veiklos vertinimo sistemą; tvarko pedagogų duomenų bazę; skatina pedagogus tobulinti profesinį meistriškumą, kelti kvalifikaciją, dalykiškai bendradarbiauti; koordinuoja besiatestuojančių pedagogų dokumentų rengimą, pristato juos atestacinei komisijai; rūpinasi sergančių, ar dėl kitų priežasčių neatvykusių į darbą pedagogų pavadavimu; veda darbo apskaitą: sudarinėja darbo laiko apskaitos žiniaraščius, mėnesinius pedagogų, nekontaktinių valandų darbo grafikus, teikia juos tvirtinti direktoriui; koordinuoja kultūrinių renginių bendruomenei organizavimą, bei tradicijų puoselėjimą; palaiko ryšį su socialiniais partneriais, sudaro bendradarbiavimo planus, rengia direktoriaus įsakymus, susijusius su ugdymo veikla, savarankiškai planuoja ir įgyvendina kitus kasdieninius darbus, savarankiškai vykdo kitus direktoriaus pavedimus.

**2. Kvalifikaciniai reikalavimai pretendentams:**

2.1. Turėti aukštąjį pedagoginį universitetinį (ikimokyklinis) išsilavinimą.

2.2. Ne mažesnį kaip trijų metų pedagoginio darbo stažą.

2.3. Gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 (Žin., 2003, Nr. 123-5618), reikalavimus.

2.4. Mokėti naudotis informacinėmis technologijomis, turėti gerus darbo kompiuteriu ir naudojimosi internetu įgūdžius.

2.5. Išmanyti įstaigos ugdymo procesą reglamentuojančius dokumentus, darbo teisinius santykius, kuriuos reglamentuoja Lietuvos Respublikos įstatymai, Vyriausybės nutarimai, LR Darbo kodeksas, dokumentų rengimo ir įforminimo taisykles, raštvedybą.

2.6. Būti pareigingam, darbščiam, kūrybiškam, iniciatyviam, pasižymėti nepriekaištinga profesine reputacija, elgesiu, gebėti dirbti komandoje; gebėti savarankiškai planuoti, organizuoti savo ir pavaldžių darbuotojų darbą, rengti ataskaitas ir kitus dokumentus, gebėti savarankiškai vykdyti direktoriaus pavaduotojo ugdymui pareigybės aprašyme nustatytas funkcijas, sklandžiai reikšti mintis žodžiu ir raštu.

**3. Privalumai:** geri informacinių technologijų naudojimosi įgūdžiai (multimedia, Microsoft Office: Word, Excel, PowerPoint); projektų rengimo patirtis; anglų kalbos mokėjimas, kiti privalumai nurodomi pretendento nuožiūra.

**4. Pretendentas privalo pateikti:**

4.1. Prašymą leisti dalyvauti konkurse (Priedas 1).;

4.2. Asmens tapatybę, išsilavinimą, kvalifikaciją ir darbo stažą patvirtinančius dokumentus ir šių dokumentų kopijas, asmens tapatybę patvirtinantį dokumentą ir jo kopiją;

4.3. Gyvenimo aprašymą (CV);

 4.4. Užpildytą pretendento anketą (Pretendento anketos formos pavyzdys patvirtintas 2017 m. birželio 21 d. Lietuvos Respublikos Vyriausybės nutarimu Nr. 496);

4.5. Asmeninių privalumų sąrašą, kuriame laisva forma nurodyti gebėjimai, įgūdžiai ir dalykinės savybės.

**5. Dokumentų teikimas:** Pretendentai prašymus leisti dalyvauti konkurse teikia per Valstybės tarnybos valdymo informacinę sistemą. Prisijungę prie paslaugos "Pretendavimas į darbuotojo pareigas" ([https://pm.vataras.lt](https://pm.vataras.lt/)), pretendentai konkursą organizuojančiai įstaigai privalo pateikti:

* Sistemoje sudarytą savo gyvenimo aprašymą (gyvenimo aprašymą reikėtų susikurti skiltyje "Mano dokumentai" prieš teikiant prašymą);
* užpildytą pretendento anketą;
* prašymą leisti dalyvauti konkurse (dokumentus, susikurtus skiltyje "Mano dokumentai", į prašymą įtraukite panaudodami mygtuką "Pridėti iš mano dokumentų");
* Prašymai dalyvauti konkurse teikiami 14 kalendorinių dienų nuo skelbimo paskelbimo dienos, įskaitant konkurso paskelbimo dieną (iki 2018-08-29).

**6. Atrankos būdas**: testas žodžiu (pokalbis).

**7. Konkursas**: numatomas 2018-09-07.

Išsamią informaciją apie skelbiamą konkursą teikia Virginija Gusčiuvienė, Marijampolės vaikų lopšelio-darželio „Rūta" direktorė, tel. 8 343 75615, mob. tel. 868220570, ldruta@gmail.com.

Priedas 1

|  |  |  |  |
| --- | --- | --- | --- |
|

|  |
| --- |
|  |
| Vardas, pavardė (didž.raidemis) |
| adresas, tel., el.p. |

Marijampolės vaikų lopšelio-darželio “Rūta”Direktorei V.Gusčiuvienei**PRAŠYMAS** **DĖL LEIDIMO DALYVAUTI KONKURSE DIREKTORIAUS PAVADUOTOJO UGDYMUI PAREIGOMS UŽIMTI**2018 m. \_\_\_\_\_\_\_\_\_\_\_\_\_\_MarijampolėPrašau leisti dalyvauti konkurse Marijampolės vaikų lopšelio-darželio “Rūta”direktoriaus pavaduotojo ugdymui pareigoms (1 et.) užimti.PRIDEDAMA:1.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) (vardas, pavardė) ) |